**1. számú Melléklet**

**A SZOLGÁLTATÁS LEÍRÁSA**

**ÉLŐ TV VETÉLKEDŐ**

1. Az élő műsorsorozatban **11 várospár** vetélkedik a Magyarország Ifjúsági Fővárosa 2026 címért.

A tv vetélkedőnek négy része van, **4 élő adásból áll: 3 elődöntőből és a döntőből**.

Az elődöntőkben 2025. december 3-án 4 várospár, 2025. december 4-én 4 várospár és 2025. december 5-én 3 várospár versenyez.

2. A tv vetélkedő elődöntőiben a feladatokat – feladattól függően – 1-től 5-ig és 1-től 10-ig pontozza a zsűri közvetlenül elhangzásuk után, véleményezi és pontozza a feladatokat. Az SMS közönségszavazás az első feladat után indul.

3. Az SMS közönség szavazás feltételei: egy telefonszámról csak egy SMS küldhető el érvényesen; minden országból, minden hálózatból lehet szavazni. Érvényes szavazatnak azok az SMS-ben küldött szavazatok számítanak, amelyek a szavazás indítása és lezárása közötti időtartam alatt érkeztek meg a technikai rendszerbe.

4. Az elődöntőkben 4 versenyző várospár esetében a legtöbb közönség szavazatot kapott várospár 5, a második legtöbbet kapott csapat 4, a harmadik legtöbbet kapott 3, a negyedik 2 pontot kap. Az elődöntőben 3 versenyző várospár esetében a legtöbb közönség szavazatot kapott várospár 5, a második legtöbbet kapott csapat 4, a harmadik legtöbbet kapott 3 pontot kap.

5. A tv vetélkedő **elődöntőiben** a zsűri által adott pontok és a közönség szavazáson kapott pontokból a pontozótáblán kialakult sorrendből az első kerül be a döntőbe. Ha a pontozás során holtverseny alakul ki, a zsűri dönt a továbbjutó várospárról. Minden elődöntőből egy várospár jut tovább.

6. A harmadik elődöntő élő adásának befejeztével a közönség szavazás újraindul és 2025. december 8., hétfő, 9.00 óráig az elődöntőkből kiesett várospárokra lehet szavazni. Az SMS közönség szavazás feltételei: egy telefonszámról csak egy SMS küldhető el érvényesen; minden országból, minden hálózatból lehet szavazni. Érvényes szavazatnak azok az SMS-ben küldött szavazatok számítanak, amelyek a szavazás indítása és lezárása közötti időtartam alatt érkeztek meg a technikai rendszerbe.

A legtöbb SMS szavazatot kapott várospár bejut a döntőbe, melynek dátuma 2025. december 10.

7. A tv vetélkedő döntőben (2025. december 10.) 4 várospár versenyez a Magyarország Ifjúsági Fővárosa 2026 címért. A döntőben a feladatokat – feladattól függően – 1-től 5-ig és 1-től 10-ig pontozza a zsűri közvetlenül elhangzásuk után, véleményezi és pontozza a feladatokat. Az SMS közönségszavazás az első feladat után indul. Az SMS közönség szavazás feltételei: egy telefonszámról csak egy SMS küldhető el érvényesen; minden országból, minden hálózatból lehet szavazni. Érvényes szavazatnak azok az SMS-ben küldött szavazatok számítanak, amelyek a szavazás indítása és lezárása közötti időtartam alatt érkeztek meg a technikai rendszerbe.

8. Az SMS-részvétel alapdíjas (annak a távközlési szolgáltatónak a tarifája szerint, amelynek hálózatáról az SMS-t a néző indítja). Azok a telefonszámok, amelyekre SMS-ben szavazat küldhető, a műsorban rendszeresen elhangzanak, illetve a képernyőn megjelennek, ahogy az a két számjegyből álló kód is, amely az egyes várospárokhoz tartozik. A szavazásban külföldi nézők is részt vehetnek.

**RÉSZVÉTELI FELTÉTELEK**

**I. A SZOLGÁLTATÁS LEÍRÁSA:**

**1. A 2025. december 3-án induló, SMS-en keresztül működő szolgáltatás lényege:**

A M2 csatorna által sugárzott „*Magyarország Ifjúsági Fővárosa 2026”* műsorhoz (a továbbiakban úgy is, mint műsor) kapcsolódó szavazásszolgáltatás célja, hogy a nézők szavazatukkal a számukra legszimpatikusabb várospárt hozzásegítsék a Magyarország Ifjúsági Fővárosa 2026 cím megnyeréséhez.

A műsor szavazásszolgáltatásának (pontozás és szavazás) két szervezője és lebonyolítója az Ypsylon Média Kft. (a továbbiakban: Ypsylon Média Kft.) és a Telekom New Media Zrt. (a továbbiakban: TNM).

**2. A szolgáltatás igénybevételének lehetősége és feltételei:**

Bármely hazai mobiltelefon-szolgáltató bármely ügyfele, aki/amely olyan előfizetői vagy kártyás csomaggal rendelkezik, amelyből alapdíjas SMS üzenet küldésére van lehetőség a szolgáltatást igénybe tudja venni.

Bármely külföldi mobiltelefon-szolgáltató bármely ügyfele, aki/amely olyan előfizetői vagy kártyás csomaggal rendelkezik, amelyből alapdíjas SMS üzenet küldésére van lehetőség Magyarország irányába, a szolgáltatást igénybe tudja venni.

Bármely külföldi telefonszolgáltató bármely ügyfele, aki/amely olyan előfizetői csomaggal rendelkezik, amelyből alapdíjas SMS indítható a szolgáltatást igénybe tudja venni.

**3. A résztvevő számára igénybe vehető szolgáltatás menete:**

A szavazásszolgáltatást a résztvevő SMS-en keresztül veheti igénybe.

Az elődöntőkben, az utolsó elődöntő élő adása után induló és 2025. december 8., hétfő 9.00-ig tartó vigaszági szavazás és a döntőben a közönség SMS-ben egy telefonszámról egy érvényes szavazatot adhat le.

A közönség a televíziós adásból értesül az egyes várospárokhoz tartozó kódszámokról: (01, 02, 03, 04, 05, 06, 07, 08).

A szavazást a műsorvezető indítja el és zárja le.

**4. A szolgáltatás időtartama:**

A szavazásszolgáltatás minden elődöntőkben, vigaszági szavazáson és a döntőben az adásban elhangzottak szerint indul. Az egyes szavazási időszakokat szolgáltatási etapnak nevezzük.

A rendszerben a szavazást manuálisan a TNM indítja, illetve zárja le. Érvényes szavazatnak azok a beérkezett és feldolgozott SMS-ben küldött szavazatok számítanak, amelyek a szavazás indítása és lezárása közötti időtartam alatt érkeztek meg a TNM által üzemeltetett technikai rendszerbe. Ezeken az időszakokon kívül a szolgáltatáson keresztül érkező szavazatot a rendszer érvénytelennek tekinti.

Az érvényes szavazatok mennyiségéről közjegyző jelenlétében készül részletes jegyzőkönyv. A TNM az egyes szavazási etapokról elkülönített adatbázist tárol.

**Figyelem**!

Tekintettel a különböző szolgáltatók hálózati kapacitására, a szavazat beérkezése szolgáltatónként eltérő időt vesz igénybe. A szavazat csak akkor minősül érvényesnek, ha a szavazási időszak (a dal elhangzásának időtartama, illetve a felfüggesztés vagy lezárás) végéig az aggregátorhoz meg is érkezik.

**6. Adatkezelés**

A műsorhoz kapcsolódó nyereményjáték során történő adatok kezelője az Ypsylon Média Kft., adatfeldolgozóként az Ypsylon Média Kft. nevében a TNM jár el.

Az adatkezelés célja a műsorhoz kapcsolódó SMS szavazás eredményes lebonyolítása.

A résztvevő szavazatának leadásával tudomásul veszi, hogy a nyeremények átadásáról kép/hang/filmfelvétel készülhet, amelyet az MTVA az általa meghatározott bármely médiaszolgáltató útján korlátozás nélkül bemutathat és az interneten is közzé tehet. Az adás időpontjáról a Partner és a TNM közvetlenül állapodnak meg. Résztvevő egyben feltétlen hozzájárulását is adja ezen felvételek rögzítéséhez, azok egészének és részleteinek későbbi, a Partner, valamint TNM vagy általuk meghatározott személy által bármely, így különösen reklám és egyéb promóciós célú felhasználásához, bármely technikával történő nyilvánossághoz közvetítéséhez, többszörözéséhez, terjesztéséhez tér-, idő- és alkalombeli korlátozás, valamint külön díjazás, vagy bármely egyéb ellenszolgáltatás nélkül. A nyertesnek a promóciós szereplésekre a játék lezárását követően 90 napig rendelkezésre kell állnia.

**7. Felelősség kizárása**

A hibás (pl. rossz név, kód, tévesztés) vagy a szolgáltatás időtartamán kívül beérkezett szavazatokért a TNM semmilyen felelősséget nem vállal. A jelen szabályzatban foglalt feltételeknek meg nem felelő szavazatok érvénytelenek és azok a szavazásból kizárásra kerülnek.

**8. A SZOLGÁLTATÁS technikai kivitelezése; SZAVATOSSÁG, GARANCIA**

A szavazás önálló számítástechnikai rendszeren fut. A rendszer a mobil szolgáltatóktól bérelt vonalakon bonyolítja az SMS-ben bejövő forgalmat.

A TNM a szavazatok feldolgozását saját hardver-, és szoftverrendszerén belül kezeli.

A szolgáltatáshoz kapcsolódó nyereményjáték előírásoknak megfelelő lebonyolítását a TNM a mindenkori hatályos törvények és jogszabályok betartásával szavatolja.

A résztvevő a szavazással kapcsolatban jelen Szabályzatban foglalt valamennyi feltételt tudomásul veszi, elfogadja, és egyben kijelenti, hogy abban saját akaratából, saját felelősségére vesz részt.

A hivatalos Szabályzat hozzáférhető az Ypsylon Média Kft. és a TNM címén, és a https://kormany.hu/dokumentumtar/magyarorszag-ifjusagi-fovarosa-kozonsegszavazas-szabalyzat

Az Ypsylon Média és a TNM fenntartja a Szabályzat módosításának jogát. Az esetleges módosításokat a <https://kormany.hu/dokumentumtar/magyarorszag-ifjusagi-fovarosa-kozonsegszavazas-szabalyzat> honlapján közzéteszi.

**9. Ügyfélszolgálat, információk, elérhetőségek**

A szolgáltatással kapcsolatban a TNM +36 (1) 279 4300-ás telefonszámon elérhető ügyfélszolgálatánál lehet érdeklődni 0-24 óra között. A TNM a beérkező kérdéseket, észrevételeket feldolgozza és az egyes hívókat minden esetben visszahívja. A beérkező észrevételekről, kérdésekről a TNM ügyfélszolgálata egyedi sorszámmal ellátott listát vezet. A TNM ügyfélszolgálata a hívó által megadott hívószámon hívja vissza az ügyfeleket.